ඒකාබද්ධ විපක්ෂය කිරුළපණ දී පවත්වනු ලබන මැයි දින රැළියට තමන්ට ආරාධනා ලැබී ඇති බවට හිටපු ජනාධිපති මහින්ද රාජපක්ෂ සිදුකර ඇති ප්‍රකාශය සම්බන්ධයෙන් ද මාධ්‍යවේදීන් මෙහිදී මහලේකම්වරයාගෙන් විමසා සිටියා.එහිදී ඔහු කියා සිටියේ ශ්‍රී ලංකා නිදහස් පක්ෂයේ ප්‍රබල සාමාජිකයෙකු වූ හිටපු ජනාධිපති මහින්ද රාජපක්ෂගෙන් එවැනි ප්‍රකාශයක් බලාපොරොත්තු විය නොහැකි බවයි.මේ අතර, ශ්‍රී ලංකා නිදහස් පක්ෂයේ ආසන සංවිධායකවරුන් පත් කිරීම සඳහා හිටපු අග්‍රාමාත්‍ය දි.මු. ජයරත්නගේ ප්‍රධානත්වයෙන් 9 දෙනෙකුගෙන් යුතු කමිටුවක් පත් කළ බව ද මෙහිදී ඔහු වැඩිදුරටත් සදහන් කළා.